金剛能斷般若波羅蜜

隋大業年中三藏□多譯

歸命一切佛菩薩海等

法會因由分

如是我聞 一時世尊 聞者遊行勝林中無親搏施與園中 大比丘衆共半三十比丘百 爾時世尊前分時 上裙著已 器上給衣持 聞者大城搏爲入 爾時世尊聞者大城 搏爲行已 作已食作已後食 搏墮過器上給衣收攝 兩足洗 坐具世尊施設如是座中 跏趺結直身 作現前念近住 爾時多比丘 若世尊彼詣到已 世尊兩足頂禮 世尊邊三右繞作已 一邊坐彼 復時命者善實 彼所如是衆聚集會坐

善現起請分

爾時命者善實起坐 一肩上著作已 右膝輪地著已 若世尊彼合掌 向世尊邊如是言 希有世尊 乃至所有如來應正遍知 菩薩摩訶薩順攝 最勝順攝 乃至所有如來應正遍知 菩薩摩訶薩付囑 最勝付囑 彼云何世尊菩薩乘發行住應 云何修行應 云何心降伏應 如是語已 世尊命者善實邊如是言 善善善實如是如是 善實如是如是 順攝如來菩薩摩訶薩 最勝順攝 付囑如來菩薩摩訶薩 最勝付囑 彼善實聽 善善意念作 說當如菩薩乘發行住應 如修行應 如心降伏應 如是世尊 命者善實 世尊邊願欲聞

大乘正宗分

世尊於此言 此善實 菩薩乘發行如是心發生 應 所有善實衆生 衆生攝 攝已卵生若胎生 若濕生若化生 若色若無色 若想若無想 若非想非無想 所有衆生界施設已 彼我一切無受餘涅槃界滅度應 如是無量雖衆生滅度 無有一衆生滅度有 彼何所因 若善實 菩薩摩訶薩 衆生想轉 不彼菩薩摩訶薩名說應 彼何所因不彼善實菩薩名說應 若衆生想轉 壽想若人想若轉

妙行無住分

雖然復次時善實 不菩薩摩訶薩事住施與應 無所住施與應 不色住施與應 不聲香味觸法中住施與應 如是此善實菩薩摩訶薩施與應 如不相想亦住 彼何所因 若善實 菩薩摩訶薩 不住施與彼所善實福聚不可量受取 彼何意念  善實 可前方虛空量受取 善實言 不如此世尊 世尊言 如是右南後西高北下上方 順不正方 普十方可虛空量受取善實言 不如此世尊 世尊言 如是如是 善實 如是如是 若菩薩摩訶薩 不住施與 彼所善實福聚不可量受取 雖然復次時 善實 如是菩薩乘發行施與應 如不相想亦住

如理實見分

彼何意念 善實 相具足如來見應善實言 不世尊相具足如來見應 彼何所因若彼如來相具足說 彼如是非相具足 如是語已 世尊 命者善實邊 如是言 所有善實相具足 所有妄 所有不相具足 所有不妄名 此相不相如來見應 如是語已

正信希有分

命者善實 世尊邊如是言 雖然世尊 頗有衆生 當有未來世 後時 後長時 後分五十 正法破壞時中 轉時中 若此中 如是色類經中說中 實想發生當有 世尊言 莫善實汝如是語  雖然世尊 頗有衆生當有未來世 後時後長時 後分五十 正法破壞時中 轉時中 若此中 如是色類經中說中 實想發生當有 雖然復次時 善實 當有未來世 菩薩摩訶薩 後分五十

正法破壞時中 轉時中 戒究竟 功德究竟 知慧究竟 不復次時彼善實菩薩摩訶薩一佛親近供養當有 不一佛種植善根 雖然復次時 善實 不一佛百千親近供養 不一佛百千種植善根 彼菩薩摩訶薩當有 若此中 如是色類中 經句中說中 一心淨信亦得當知 彼善實如來佛智見 彼善實如來佛眼 一切彼善實無量福聚 生當取當 彼何所因 不善實彼等菩薩摩訶薩我想轉 不衆生想 不壽想 不人想轉 不亦彼等 善實 菩薩摩訶薩 法想轉無法想轉不 亦彼等想無想轉不 彼何所因 若善實 彼等菩薩摩訶薩法想轉 彼如是彼等我取有 衆生取壽取人聚有 若無法想轉 彼如是彼等我取有 衆生取 壽取 人取有 彼何所因 不復次時 善實 菩薩摩訶薩 法取應不非法取應 彼故此義意如來說筏喩法本 解法如是捨應  何況非法

無得無說分

復次世尊 命者善實邊 如是言 彼何意念 善實 有如來應正遍知無上正遍知證覺 有復法如來說 善實言 如我世尊 世尊說義解 我無有一法若如來無上正遍知證覺 無有一法若如來說 彼何所因 若彼如來法說不可取 彼不可說 不彼法非不法 彼何因 無爲法顯明聖人

依法出生分

世尊言 彼何意念 善實 若有善家子若善家女 若此三千大千世界 七寶滿作已 如來等應等正遍知 等施與 彼何意念 善實 雖然彼善家子 若善家女 若彼緣多福聚生 善實言 多世尊 多善逝 彼善家子 若善家女 若彼緣多福聚生 彼何所因 若彼世尊 福聚如來 說非聚 彼世尊如來說福聚 福聚者 世尊言 若復善實 善家子 若善家女 若此三千大千世界 七寶滿作已 如來等應等正遍知等施與 若此法本 乃至四句等偈 受已爲他等分別廣說 此彼緣多過 福聚生無量不可數 彼何所因 此出善實如來應正遍知  無上正遍知 此生佛世尊 彼何所因 佛法 佛法者 善實非佛法 如是彼 彼故 說名佛法者

一相無相分

世尊言 彼何意念 善實 雖然流入如是念我流入果得到 善實言 不如此世尊 彼何所因 不彼世尊一人彼故 說名流入 不色入 不聲不香不味不觸不法入彼故 說名流入者 彼若世尊 流入如是念我流入果得到 彼如是彼所我取有 衆生取 壽取 人取有 世尊言 彼何意念 善實雖然 一來如是念我一來果得到  善實言 不如此 世尊 彼何所因 不一來如是念我一來果得到 彼何所因 不彼有法若一來人彼 故說名一來者 世尊言 彼何意念 善實 雖然不來如是念我不來果得到 善實言 不如此世尊 彼何所因 不彼有法若不來入彼 故說名不來者 世尊言 彼何意念 善實 雖然應如是念我應得到 善實言 不如此世尊 彼何所因 不彼世尊有法若應名彼故說名應者 彼若世尊應如是念我應得到 如是彼所我取有 衆生取 壽取 人取有 彼何所因 我此世尊如來應正遍知無諍行最勝說 我此世尊 應離欲 不我世尊如是念我此應者 若我世尊如是念 我應得到 不我如來記說無諍行最勝 善實 善家子無所行彼故 說名無諍行 無諍行者

莊嚴淨土分

世尊言 彼何意念 善實 有一法若如來等作如來應正遍知受取 善實言 不如此世尊 無一法若如來等作如來應正遍知受取 世尊言 若有善實菩薩摩訶薩 如是語 我國土莊嚴成就  我者彼不如語 彼何所因 國土莊嚴者善實不莊嚴 彼如來說彼故 說名國土莊嚴者彼故  此善實菩薩摩訶薩 如是不住心發生應 不色住心發生應 不聲香味觸法住心發生應 無所住心發生應 譬如善實 丈夫有此如是色我身有 譬如善高山王 彼何意念 善實 雖然彼大我身有 善實言 大世尊大善逝 彼我身有 彼何所因 我身我身者 世尊 不有彼 如來說彼 故說名我身者 不彼世尊有彼 故說名我身者

無爲福勝分

世尊言 彼何意念 善實 所有恒伽大河沙 彼所有 如是恒伽大河有 彼中若沙 雖然彼多沙有 善實言 彼如是所有世尊多 恒伽大河有 何況若彼中沙 世尊言 欲我汝善實知我汝所有彼中恒伽大河中沙有 彼所有世界有 如是婦女若丈夫 若七寶滿作已 如來等應等正遍知 等施與 彼何意念 善實 雖然彼婦女若丈夫 若彼緣多福聚生 善實言 多世尊 多善逝 彼婦女若丈夫 若彼緣多福聚生無量不可數

尊重正敎分

世尊言 若復時 善實 善家子 若善家女 若彼所有世界七寶滿作已 如來等應等正遍知等施與 若此本法 乃至四句等偈 受已爲他等分別廣說 此如是彼緣多過 福聚生無量不可數 雖然復次時 善實 此中地分 此法本乃至四句等偈 爲他等說 若分別 若廣說 若彼地分支帝有天人阿脩羅世何復言 善實 若此法本 持當讀當誦當 他等及分別廣說當 最勝彼希有具足當 有此中善實地分 敎師遊行別異尊重處 相似共梵行 如是語已

如法受持分

命者善實 世尊邊如是言 何名此世尊法本云何及如此持我 如是語已 世尊 命者善實邊如是言 智慧彼岸到名 此善實法本如是此持 彼何所因 若如是善實 智慧彼岸到 如來說彼如是 非彼岸到 彼故說名智慧彼岸到者 彼何意念 善實 雖然有法若如來說 善實言 不如此世尊 不有世尊法若如來說 世尊言 所有善實 三千大千世界地塵有多有 善實言 多世尊 多善逝 彼地塵 彼何所因 若彼世尊 地塵如來說非塵 彼如來說彼故 說名地塵者 若彼世界 如來說非界 如來說彼故 說名世界者 世尊言 彼何意念 善實 三十二大丈夫相 如來應正遍知見應 善實言 不如此世尊 不三十二大丈夫相 如來應正遍知見應 彼何所因 所有世尊三十二大丈夫相 如來說非相 所有如來說彼故 說名三十二大丈夫相者 世尊言 若復時 善實 婦女若丈夫 若日日恒伽河沙等我身捨 如是捨 恒伽河沙等劫 所有我身捨 若此法本 乃至四句等偈 受已爲他等分別 此如是彼緣多過 福聚生無量不可數

離相寂滅分

爾時命者善實 法疾轉力淚出 彼淚拭已 世尊邊如是言 希有世尊 最勝希有善逝 所有此法本 如來說此我世尊智生 不我曾生來 如是色類法本聞 先最勝彼世尊希有 具足衆生有當 若此經中說中實想發生當 彼何所因 若此世尊實想彼如是非想 彼故如來說 實想實想者 不我世尊希有 若我此法本說中 信我解我 若彼世尊 衆生有當 未來世此法本 受當持當讀當誦當 他等及分別廣說當 彼最勝希有具足有當 雖然復次時 世尊 不彼等菩薩摩訶薩我想轉當 不衆生想 不壽想 不人想 轉當彼何所因 若彼世尊 我想彼如是非想 若及如是衆生想 壽想 人想 彼如是非想 彼何所因 一切想遠離 此佛世尊 如是語已 世尊 命者善實邊如是言 如是如是善實 如是如是如言汝 最勝希有具足彼衆生有當 若此經中說中不驚當 不怖當 不畏當 彼何所因 最勝彼岸到此善實如來說 若及善實如來最勝彼岸到說 彼無量亦佛世尊說彼 故說名最勝彼岸到者 雖然復次時 善實 若如來忍彼岸到 彼如是非彼岸到 彼何所因 此時我善實 惡王分別 分肉割斷 不時我彼中時我想 若衆生想 若壽想 若人想 若不我有想非想有 彼何所因 若我善實彼中時我想有 瞋恨想亦我彼中時有 衆生想 壽想 人想有 瞋恨想亦我彼中時有 念知我善實 過去世五百生 若我忍語仙人有 彼中亦我不想有 不衆生想 不壽想 不人想 不亦我有 想非想有 彼故 此善實 菩薩摩訶薩 一切想捨離 無上正遍知心發生應 不色住心發生應 不聲香味觸住心發生應 不法住非無法住心發生應 無所住心發生應 彼何所因 若無所住 彼如是住彼故 如是如來說不色住菩薩摩訶薩施與應 不聲香味觸法住施與應 雖然復次時 善實菩薩摩訶薩 如是捨施應 一切衆生爲故 彼何所因 若如是善實衆生想 彼如是非想 若如是彼一切衆生如來說 彼如是非衆生 彼何所因 眞語善實如來 實語如來 不異語如來 如語如來 非不如語如來 雖然復次時 善實 若如來法證覺說 若思惟 若不彼中實不妄 譬如善實丈夫 闇舍入不一亦見 如是 事墮菩薩見應 若事墮施與 譬如善實眼者 丈夫顯明夜月出種種色見 如是菩薩摩訶薩見應 若事不墮施與 雖然復次時 善實 若善家子善家女 若此法本 受當持當讀當誦當 爲他等及分別廣說當 知彼善實如來佛智見 彼善實如來佛眼 一切彼善實 衆生無量福聚生當取當

持經功德分

若復時 善實 婦女若丈夫 若前分時 恒伽河沙等我身捨 如是中分時 如是晩分時 恒伽河沙等我身捨 以此因緣 劫俱致那由多百千我身捨 若此法本 聞已不謗 此如是彼緣多過 福聚生無量不可數 何復言 若寫已 受持讀誦 爲他等及分別廣說 雖然復次時 善實 不可思 不可稱 此法本彼不可思 如是果報觀察應 此善實 法本如來說 勝乘發行衆生爲故 最勝乘發行衆生爲故 若此法本 受當持當讀當誦當 爲他等及分別廣說當 知彼善實如來佛智見 彼善實如來佛眼 一切彼善實衆生無量福聚具足有當 不可思 不可稱 亦不可量福聚具足有當 一切彼善實衆生我肩菩提持當有 彼何所因 不能善實此法本小信解者 衆生聞 不我見者 不衆生見者 不壽見者 不人見者 不菩薩誓 衆生能聞受 若持若讀若誦若無是處有 雖然復次時 善實 此中地分此經廣說供養 彼地分有當 天人阿脩羅世禮右繞作 及彼地分有當 支帝彼地分有當

能淨業章分

若彼善實善家子若善家女 若此如是色類經 受當持當讀當誦當 爲他等及分別廣說當 彼輕賤有當 極輕賤 彼何所因 所有彼衆生前生不善業作已 惡趣轉墮所有現 如是法中 輕賤盡當 佛菩提得當 彼何所因 念知我善實過去世不可數劫不可數過 燈作如來應正遍知 他他過四八十佛俱致那由多百千有 若我親承供養 親承供養已 不遠離 若我善實彼佛世尊 親承供養已 不遠離 若後時 後長時 後分五百 正法破壞中 轉時中 此經 受當持當讀當誦當 爲他等及分別廣說當 此復時 善實 福聚邊 此前福聚 百上亦數不及 千上亦百千上 亦俱致百千上 亦俱致那由多百千上 亦僧企耶 亦迦羅 亦算 亦譬喩 亦憂波泥奢 亦乃至譬喩亦不及 若復善實 彼等善家子善家女 我福聚說 此所有彼善家子善家女 若彼中時中 福聚取當 猛衆生順到心亂到 雖然復此時 善實 不可思 不可稱 法本如來說 彼不可思 如是果報觀察應

究竟無我分

爾時命者善實 世尊邊如是言 云何世尊 菩薩乘發行住應 云何修行應 云何心降伏 世尊言 此善實 菩薩乘發行如是心發生應 一切衆生無我受餘涅槃界滅度應 如是一切衆生滅度 無有一衆生滅度有 彼何所因 若善實 菩薩衆生想轉 彼不菩薩摩訶薩名說應 乃至人想轉 不彼菩薩摩訶薩名說應 彼何所由 無有善實一法菩薩乘發行名 彼何意念

一體同觀分

善實有一法若如來燈作如來應正遍知邊無上正遍知證覺 如是語已 命者善實 世尊邊如是言 無有彼世尊一法若如來燈如作來應正遍知邊無上正遍知證覺 如是語已世尊 命者善實如是言 如是如是 善實 如是如是 無有彼一法若如來燈作如來應正遍知邊無上正遍知證覺 若復善實 一法如來證覺有 不我燈作如來應正遍知記說有當 汝行者未來世 釋迦牟尼名如來應正遍知者 是故 此善實 如來應正遍知 無有一法若無上正遍知證覺 彼故燈作如來應正遍知記說有當 汝行者 未來世 釋迦牟尼名如來應正遍知 彼何所因 如來者善實眞如故 此卽是如來者 善實不生法故此卽是世尊者 善實道斷此卽是如來者 善實畢竟不生故 此卽是 彼何所因 如是彼實 不生若最勝義 若有善實如是語 如來應正遍知無上正遍知證覺 彼不如語誹謗我 彼善實不實取 彼何所因 無有彼善實一法若如來應正遍知無上正遍知證覺 若善實 如來法證覺說 若不彼中實不妄 彼故如來說一切法佛法者 彼何所因 一切法 一切法者 善實 一切彼非法 如來說彼故 說名一切法者 譬如善實丈夫有具足身大身 命者善實言 若彼世尊 如來丈夫說具足身大身非身 彼世尊如來說彼故 說名足身大身者 世尊言 如是如是 善實 如是如是 若菩薩如是語有衆生般涅槃滅度 我不彼菩薩名說應 彼何所因 有善實有一法若菩薩名 善實言 不如此世尊 世尊言 衆生 衆生者 善實非衆生 彼如來說彼故 說名衆生者 彼故如來說 無我一切法 無衆生 無壽者 無長養者 無人一切法者 若善實 菩薩如是語 我佛土莊嚴成就 彼亦如是不名說應 彼何所因 國土莊嚴 國土莊嚴者 善實非莊嚴 彼如來說彼故 說名國土莊嚴者 若善實 菩薩摩訶薩 無我法 無我法者 信解彼如來應正遍知 菩薩摩訶薩名說 彼何意念 善實 有如來肉眼 善實言 如是如是世尊有如來肉眼 世尊言 彼何意念 善實 有如來天眼 善實言 如是如是世尊有如來天眼 世尊言 彼何意念 善實 有如來慧眼 善實言 如是如是世尊有如來慧眼 世尊言 彼何意念 善實 有如來法眼 善實言 如是如是世尊有如來法眼 世尊言 彼何意念 善實 有如來佛眼 善實言 如是如是世尊有如來佛眼 世尊言 善善善實 彼何意念 善實 所有恒伽大河沙 雖然彼沙彼如來說 善實言 如是如是世尊 如是如是善逝 說彼如來彼沙 世尊言 彼何意念 善實 所有恒伽大河沙 彼所有恒伽大河有 所有彼中沙彼所有 及世界有 多彼世界有 善實言 多世尊 多善逝 彼世界有 世尊言 所有 善實 彼中世界中衆生 彼等我種種有心流注知 彼何所因 心流注 心流注者 善實 非流注 此如來說彼故說名心流注者 彼何所因 過去善實心不可得 未來心不可得 現在心不可得

法界通化分

彼何意念 善實 若有善家子若善家女 若三千大千世界七寶滿作已施與 雖然彼善家子若善家女 若彼緣多福聚生 善實言 多世尊 多善逝 世尊言 如是如是 善實 如是如是多 彼善家子若善家女若彼緣多福聚生 無量不可數福聚 福聚者 善實 非聚 彼如來說彼故 說名福聚者 若復善實 福聚有 不如來說福聚 福聚者

離色離相分

彼何意念 善實色身成就 如來見應 善實言 不如此世尊 非色身成就如來見應 彼何所因色身成就 色身成就者 世尊非成就 此如來說彼故 說名色身成就者 世尊言 彼何意念 善實 相具足如來見應 善實言 不如此世尊 非相具足如來見應 彼何所因 此世尊 相具足 如來說非相具足 如來說彼故 說名相具足者

非說所說分

世尊言 彼何意念 善實 雖然如來如是念我法說 善實言 不如此世尊 不如來如是念我法說 世尊言 若我善實如是語如來法說 誹謗我 彼善實不實取 彼何所因 法說法說者 善實 無有法若法說名可得 爾時命者善實 世尊邊如是言 雖然世尊 當有未來 頗有衆生 後時 後長時 後分五十 正法破壞時中轉時中 若此 如是色類法說聞已信當有 世尊言 不彼善實衆生非不衆生 彼何所因 衆生衆生者 善實 一切彼非衆生 彼如來說彼故 說名衆生者

無法可得分

彼何意念 善實雖然有法若如來無上正遍知證覺 命者善實言 無有彼世尊有法若如來無上正遍知 世尊言 如是如是 善實 如是如是 微小彼中法無有不可得彼 故說名無上正遍知者

淨心善行分

雖然復次時 善實 平等正法 彼不中有不平等 彼故說名無上正遍知者 無我故 無壽故 無衆生故 無人故 平等無上正遍知 一切善法證覺 善法善法者 善實非法 如是 彼如來說彼 故說名善法者

福智無比分

若復善實 所有三千大千世界 須彌山王彼所有聚七寶 普散如來應等正遍知施與 若此智慧彼岸到 乃至四句等偈受已 爲他等分別 此善實 福聚彼前者福聚百上亦數不及 千上亦百千上 亦俱致百千上 亦俱致那有他百千上 亦僧企耶 亦迦羅 亦算 亦譬喩 亦憂波泥奢 亦乃至譬喩亦不及

化無所化分

彼何意念 善實 雖然如來如是念我衆生度脫不 復彼善實 如是見應 彼何所因 有無 善實無有一衆生若如來度脫 若復善實 有如是衆生 有若彼如來度脫彼 如是如來 我取有 衆生取 壽取 人取有 我取我取者 善實非取 此如來說彼小兒凡夫生取 小兒凡夫生小兒凡夫生者 善實非生 彼如來說彼 故說名小兒凡夫生者

法身非相分

彼何意念 善實 相具足如來見應 善實言 不如此世尊 如我世尊說義解 我不相具足如來見應 世尊言 善善善實 如是如是善實 如如語汝 不相具足如來見應 彼何所因 彼復善實 相具足如來見應 有彼王轉輪如來有彼 故不相具足如來見應 此相非相故 如來見應 爾時命者善實 世尊邊如是言 如我世尊 世尊說義解 我不相具足如來見應 爾時世尊 彼時此伽陀說

若我色見                法體佛見應

若我聲求                法身彼如來

邪解脫行                法體及不識

不我見彼人              彼不能知

無斷無滅分

彼何意念 善實 相具足如來無上正遍知證覺 不復彼 善實 如是見應 彼何所因 不善實相具足如來無上正遍知證覺 復時彼善實 有如是語 菩薩乘發行有 法破滅施設斷 不復善實如是見應 彼何所因 不菩薩乘發行有法破滅施設不斷

不受不貪分

若復善實 善家子若善家女 若恒伽河沙等世界 七寶滿作已施與 若菩薩摩訶薩無我無生中法中忍 得此如是 彼緣多過福聚生 不復善實菩薩福聚取應 命者善實言 不世尊菩薩福聚取應 世尊言取應 善實不取應彼故說名取應

威儀寂靜分

雖然復次時 善實 若有如是語如來去若不去 若住若坐 若臥若如法 不我善實說義解 彼何所因 如來者 善實 說名無所去 無所來 彼故說名如來應正遍知者

一合理相分

若復善實 善家子若善家女 若所有三千大千世界地塵 彼如是色類墨作已 乃至如是不可數 譬如最小聚 彼何意念 善實 雖然彼多最小聚有 善實言 如是如是世尊 多彼最小聚有 彼何所因 彼世尊聚有 不世尊說最小聚者 彼何所因 若彼世尊 最小聚說非聚 彼如來說彼 故說名最小聚者 若及如來說三千大千世界者非界 如來說彼故 說名三千大千世界者 彼何所因 彼世尊界有 彼如是搏取有 若如是如來搏取說非取 彼如來說彼故 說名搏取者 世尊言 搏取如是 善實 不世俗語不可說非法非非法 彼小兒凡夫生取

知見不生分

彼何所因 若此有善實如是說 我見如來說衆生見 壽見 人見 如來說 雖然彼善實 正說語 善實言 不如此世尊不如此善逝 彼何所因 若彼世尊我見如來說非見 彼如來說彼故 說名我見者 世尊言 如是此善實 菩薩乘發行一切法 知應見應信解應 如信解如無法想亦住 彼何所因 法想法想者 善實非想 此如來說彼故  說名法想者

應化非眞分

若復時善實 菩薩摩訶薩無量無數世界七寶滿中作已 如來等應等正遍知等施與 若善家子若善家女 若如是智慧彼岸到 乃至四句等偈 受持分別 讀誦爲他等  及分別廣說 此如是彼緣多過福聚生無量不可數 云何及廣說 如不廣說 彼故說名廣說

星□燈幻

露泡夢電

雲見如是

此有爲者

此語 世尊歡喜 上座善實 彼及比丘比丘尼 優婆塞優婆夷 彼天人阿脩羅乾□婆等 聞世尊說大歡喜

歸命一切佛菩薩海等

金剛能斷般若波羅蜜經  終